Audi A4

**Audi A4** () — сямейства аўтамабіляў сярэдняга класа, якое выпускаецца кампаніяй Audi. У мадэльным шэрагу кампаніі — з 1994 года. Папярэднік — Audi 80.

З пачатку выпуску змянілася пяць пакаленняў: B5 (1994—2001), B6 (2001—2004), B7 (2004—2008), B8 (2007—2015), B9 (2015—2024).

У сакавіку 2023 года кіраўніцтвам маркі была анансавана змена сістэмы наймення мадэляў: цотныя лікі далей будуць выкарыстоўвацца для электрамабіляў, няцотныя — для машын з рухавікамі ўнутранага згарання. Такім чынам, седан і ўніверсал генерацыі B10, прадстаўленыя ўлетку 2024 года, былі выпушчаныя як «Audi A5».

## B5 (1994—2001) 
 Першы седан Audi А4 быў выпушчаны ў канцы 1994 года. Універсал і паўнапрывадная Audi A4 quattro дэбютавалі ў 1996 годзе. Аўтамабіль грунтаваўся на абноўленай платформе B5 (PL45).

У 1999 годзе аўтамабіль зведаў рэстайлінг.

Выпускаўся да 2001 года. Усяго за час вытворчасці выпушчана 1.170.269 седанаў і 510.720 універсалаў першага пакалення.

Выява:1996 Audi A4 SE 1.8 Front (1).jpg|Audi А4 (1994–1999)
Выява:1996 Audi A4 SE 1.8 Rear (1).jpg|Audi А4 (1994–1999)
Выява:Audi A4 B5 Avant 20090815 front.JPG|Audi А4 Avant (1996–1999)
Выява:Audi A4 B5 Avant 20090815 rear.JPG|Audi А4 Avant (1996–1999)
Выява:Audi A4 B5 Facelift front 20090923.jpg|Audi А4 (1999–2001)
Выява:Audi A4 B5 Facelift rear 20090923.jpg|Audi А4 (1999–2001)
Выява:Audi A4 B5 Avant 1.9 TDI Facelift.jpg|Audi А4 Avant (1999–2001)
Выява:Audi A4 B5 Avant 1.9 TDI Facelift Heck.jpg|Audi А4 Avant (1999–2001)

## B6 (2001—2004) 
Другое пакаленне дэбютавала ў 2000 г. Серыйны выпуск пачаўся з 2001 года. Дызайн быў выкананы ў стылі другога пакалення Audi A6. З’явілася версія кабрыялет (Cabriolet).

Усяго за час вытворчасці было выраблена 718.219 седанаў і 482.633 універсала.

## B7 
У канцы 2004 года Audi A4 была істотна перароблена. З тэхнічнага пункту гледжання **Audi A4 B7** выкарыстоўваў усё тую ж платформу PL46, што і папярэднік *A4 B6*, але дызайн быў перапрацаваны ў новым фірменным стылі Вальтэра дэ Сільвы, адбыліся змены сярод рухавікоў, таксама зведала абнаўленне электроніка.

Выява:Audi A4 Avant TDI S-line (B7) – Heckansicht, 15. August 2011, Mettmann.jpg|Audi A4 Avant B7 (2004–2008)
Выява:Audi A4 B7 Cabriolet 1.8 T S-Line rear 20100519.jpg|Audi A4 Cabriolet B7 (2006–2009)

З рухавікоў, якія ўжо былі на B6 і засталіся ў шэрагу, былі бензінавыя 1,6 MPI, 1,8 T, 2,0 і 1,9 TDI і мадэрнізаваны 2,5 TDI. Цалкам новымі ў гаме былі 2,0 TFSI і 3,2 FSI. Замест больш магутнай версіі рухавікоў 1,9 TDI з’явіўся 2,0 TDI. 2,7 TDI у 2006 годзе цалкам выцясніў 2,5 TDI.

Седаны і ўніверсалы Avant *B7* вырабляліся да 2008 года, кабрыялеты — да 2009-га.

]]

Пасля заканчэння вытворчасці *Audi A4 B7* абсталяванне было перанесена ў Іспанію, дзе вытворчасць мадэлі была пачата пад маркай **Seat Exeo** (2008—2013).

## B8 
У верасні 2007 года на Франкфурцкім аўтасалоне адбылася прэм’ера цалкам новага пакалення *A4*.

Аўтамабіль пабудаваны платформе Audi MLP (*Modular Longitudinal Platform* — модульная падоўжная платформа), якая таксама была выкарыстана на мадэлі А5.
Яе галоўная асаблівасць — павялічаная колавая база (да 2808 міліметраў) і ссунутая наперад на 154 міліметра пярэдняя вось. Гэта дазволіла размясціць рухавік з каробкай перадач у межах колавай базы, лепш размеркаваўшы вагу па восях і пазбавіць аўтамабіль ад недастатковай паварочвальнасці. З гэтай жа мэтай пярэднюю каляіну зрабілі на 13 міліметраў шырэй за заднюю.

Спачатку было прадугледжана пяць рухавікоў. Гэта два бензінавыя — 1,8 TFSI (160 к.с.), і 3,2 FSI (265 к.с.), а таксама тры дызельныя — аб’ёмам 2,0-, 2,7- і 3,0 літры (магутнасцю 143, 190 і 240 к.с. адпаведна).

Лінейка трансмісій складаецца з шасціступеньчатай механічнай каробкі перадач, бесступеньчатага варыятара Multitronic, а таксама шастіхуткаснага «аўтамата». Традыцыйна аўтамабіль прапануецца як з пярэднім прывадам, так і з паўнапрываднай трансмісіяй quattro.

Прэм’ера ўніверсала Avant адбылася ў сакавіку 2008 на Жэнеўскім аўтасалоне. Аб’ём багажнага аддзялення ўніверсала роўны 490 літрам, а пры складзеных задніх сядзеннях — 1430 літраў.

Разам са з’яўленнем Avant, у 2008 годзе быў пашыраны шэраг рухавікоў. На аснове 1,8-літровага рухавіка з турбанаддзіманнем з’явіліся два рухавіка 2,0 TFSI (180 к.с. або 211 к.с.).

Выява:Audi A4 Avant 2.0 TDI (B8) front 20100515.jpg|Audi A4 Avant (2008–2011)
Выява:Audi A4 Avant 2.0 TDI (B8) rear 20100515.jpg|Audi A4 Avant (2008–2011)
Выява:Audi A4 B8 Limousine Ambiente 2.0 TDI Eissilber Interieur.JPG|Інтэр'ер

### Audi A4L 
Для кітайскага рынку са студзеня 2009 года выпускаецца мадыфікацыя **A4L**.

Аўтамабіль стаў даўжэй на 60 мм, і цяпер яго агульная даўжыня складае 4,76 метра. Лінейка рухавікоў прадстаўлена 2.0 TFSI магутнасцю 180 к.с і 265-моцным рухавіком 3.2 FSI. Падвеска A4L была адаптаваная для мясцовых умоў эксплуатацыі.

Зборка Audi A4L ажыццяўляецца ў Кітаі.

### Audi A4 allroad quattro 
Прэм’ера Audi A4 allroad quattro адбылася ў пачатку сакавіка 2009 года на Мотаршоу ў Жэневе.

Мадыфікацыя атрымала пластыкавыя накладкі на кузаве, якія абараняюць яго ад пашкоджанняў і драпін, павялічаны на 45 міліметраў дарожны прасвет (да 180 міліметраў), пашыраную на 20 міліметраў каляіну, абарону дна сталёвымі лістамі, фірмовую сістэму поўнага прывада quattro і 17-цалёвыя колавыя дыскі.

На еўрапейскім рынку «пазадарожны» ўніверсал Audi A4 прапануецца з трыма рухавікамі. Першы — гэта бензінавы рухавік 2,0 л (211 к.с.), які можа агрэгатавацца з сяміступеністай рабатызаванай каробкай перадач S-Tronic з двума счапленнямі. Астатнія маторы — гэта двух і трохлітровыя дызелі магутнасцю 170 і 240 к.с. адпаведна. Кожны з рухавікоў абсталяваны турбанагнятальнікам і сістэмай непасрэднага ўпырску паліва.

### 2011—2015 
У лістападзе 2011 года быў праведзены рэстайлінг мадэлі, які ўключае як тэхнічныя, так і знешнія змены. Абноўлены A4 атрымаў святлодыёдныя фары і заднія ліхтары. У салоне крыху памянялася прыборная панэль і цэнтральная кансоль, на якой абнавіліся блокі клімат-кантролю і кіравання мультымедыйнай систэмай і змянілася форма селектара MMI.

A4 атрымалі абноўленае шасі з магчымасцю ўсталёўкі адаптыўнай падвескі, электрамеханічны ўзмацняльнік руля і мадэрнізаваную сістэму поўнага прывада. Абнавілася лінейка рухавікоў.

 Выява:Audi_A4_B8_Facelift_Limousine_Ambiente_1.8_TFSI_multitronic_Eissilber.JPG|Audi A4 B8 (2011–2015)
 Выява:Audi_A4_B8_Facelift_Limousine_Ambiente_1.8_TFSI_multitronic_Eissilber_Heck.JPG|Audi A4 B8 (2011–2015)
 Выява:Audi A4 B8 Facelift Avant Ambition S line 2.0 TDI Daytonagrau Heck.JPG|Audi A4 Avant (2011–2015)
 Выява:Audi A4 B8 Facelift Limousine Ambiente 1.8 TFSI multitronic Eissilber Interieur.JPG|Інтэр'ер

## B9 
У 2015 годзе адбылася прэм’ера *A4* пятага пакалення. Аўтамабіль базуецца на модульнай платформе *MLB*.

Аўтамабіль дэбютаваў з трыма бензінавымі і чатырма дызельнымі рухавікамі. Бензінавыя — турбіраваны 1,4 магутнасцю 150 к.с., а таксама два двухлітровыя рухавікі магутнасцю 190 і 252 к.с. Шэраг дызельных агрэгатаў складаецца з двухлітровых чатырохцыліндравых рухавікоў, якія выдаюць 150 к.с. і 190 к.с., а таксама шасціцыліндравых матораў аб’ёмам 3 літры (218 і 272 к.с). Таксама з’явілася мадыфікацыя, якая працуе на сінтэтычным метане — *g-tron*. Яна абсталявана 170-моцным двухлітровым турбарухавіком. Балоны для газу размяшчаюцца ў задняй частцы кузава. У іх можна захоўваць да 19 кілаграмаў газу пад ціскам 200 бар. Пры гэтым машына абсталявана яшчэ і бакам для бензіну, які выкарыстоўваецца, калі ў балонах застаецца менш 0,6 кілаграма газу.

Выява:2017 Audi A4 (8W) sport quattro sedan (2018-10-19) 02.jpg|Audi A4 B9 (2015–...)
Выява:Audi A4 Avant 3.0 TDI S-line (B9) – Frontansicht, 3. Januar 2016, Düsseldorf.jpg|Audi A4 Avant (2015–...)
Выява:2018 Audi A4 Allroad Quattro Front.jpg|Audi A4 allroad quattro (2015–...)
Выява:Audi A4L B9 03 China 2017-04-06.jpg|Audi A4L
Выява:2015 Audi A4 B9 2.0 TFSI quattro 185 kW S line Cockpit Interieur Innenraum.jpg|Інтэр'ер

## У спорце 
]]
З 1995 па 1999 год Audi A4 quattro выступаў у чэмпіянаце супертурынгавых аўтамабіляў. У 2003 годзе Audi A4 STCC выйграў чэмпіянат Швецыі па кузаўных гонках (STCC).

У 2004—2011 гады прататыпы-«сілуэты» Audi A4 удзельнічалі ў чэмпіянаце DTM. За восем сезонаў гоншчыкі Audi заваявалі пяць чэмпіёнскіх тытулаў.

## Гл. таксама 
* 
* Audi 80
* VW Passat
* Seat Exeo

A4
Катэгорыя:Аўтамабілі паводле алфавіта